open-index/open-wikipedia-markdown huggingface dataset:
მერაბ კეზევაძე

**მერაბ კეზევაძე** (დ. 10 მარტი, 1958, სოფელი გელათი, ტყიბულის რაიონი, საქართველოს სსრ, სსრკ) — ქართველი ისტორიკოსი, მეცნიერი, არქივისტი, პედაგოგი, მწერალი და საზოგადო მოღვაწე. ღირსების მედლისა და ორდენის კავალერი. ქუთაისის საპატიო მოქალაქე (2016). გელათის მეცნიერებათა აკადემიის წევრი 2019 წლიდან.

## ბიოგრაფია
მერაბ კეზევაძე დაიბადა სოფელ გელათში (ტყიბულის რაიონი).

1981 წელს დაამთავრა ალ. წულუკიძის სახელობის ქუთაისის სახელმწიფო პედაგოგიური ინსტიტუტის (ახლანდელი აკაკი წერეთლის სახელმწიფო უნივერსიტეტი) ისტორია-ფილოლოგიის ფაკულტეტი.

2005 წელს დაიცვა სადისერტაციო თემა „გელათის მონასტერი ეგზარქოსობის დროს“.

1977-2008 წლებში ეწეოდა პედაგოგიურ საქმიანობას: 1977-1992 წლებში მუშაობდა პედაგოგად გელათის საშუალო სკოლაში, 1990-2008 წლებში – აკაკი წერეთლის სახელმწიფო უნივერსიტეტში, 1990-1994 წლებში – გელათის სასულიერო აკადემიაში, 1990-1993 წლებში – ქუთაისის ეკონომიკისა და სამართლის უნივერსიტეტში. 1992 წლიდან სსიპ საქართველოს ეროვნული არქივის ქუთაისის ცენტრალური არქივის დირექტორია. გამოქვეყნებული აქვს 100-ზე მეტი სამეცნიერო ნაშრომი. არის ათეულობით წიგნის ავტორი. 

## ჯილდოები და აღიარება
* 1997 : ღირსების მედალი
* 2002 : ღირსების ორდენი
* 2011 : ღირსების მედალი
* 2016 : ქუთაისის საპატიო მოქალაქე

## ლიტერატურა
#ქუთაის-გაენათის ეპარქია : ისტორია და თანამედროვეობა (თანაავტორი). ქუთაისი. საგამომცემლო ცენტრი. - 576გვ.
#ქართული გვარსახელები იმერეთში XIX საუკუნის 40-იან წლებში. ქუთაისი. საგამომცემლო ცენტრი. 2004. - 185გვ.
#ეგზარქოსობისდროინდელი რაჭის ეკლესიები და მღვდლები 2005 (ავტორი). ქუთაისი. ს/ს „მანდარიას სტამბა“.  - ქუთაისი. 2005. - 64გვ.
#გელათის მონასტერი ეგზარქოსობის დროს (ავტორი). ქუთაისი. საგამომცემლო ცენტრი. 2006. - 340გვ.
#ეგზარქოსობისდროინდელი იმერეთის ეკლესიები და მღვდლები (ავტორი). ქუთაისი. საგამომცემლო ცენტრი. 2008. - 248გვ. ISBN: 978-9941-0-0830-6
#გვარსახელები XIX საუკუნის ქუთაისში. ქუთაისი. საგამომცემლო ცენტრი. 2012. - 80გვ.
#ეგზარქოსობისდროინდელი რაჭის ეკლესიები და მღვდლები (ავტორი). ქუთაისი. საგამომცემლო ცენტრი. 2014. - 136გვ.

## რესურსები ინტერნეტში
* 
* მერაბ კეზევაძე

## სქოლიო
კატეგორია:დაბადებული 10 მარტი
კატეგორია:დაბადებული 1958
კატეგორია:ტყიბულის მუნიციპალიტეტში დაბადებულები
კატეგორია:ქართველი ისტორიკოსები
კატეგორია:ქართველი პედაგოგები
კატეგორია:ქართველი მწერლები
კატეგორია:საქართველოს ღირსების მედლით დაჯილდოებულები
კატეგორია:საქართველოს ღირსების ორდენის კავალრები
კატეგორია:ქუთაისის საპატიო მოქალაქეები
კატეგორია:ცოცხალი ადამიანები
მადლინ ბრიუერი

**მადლინ კეტრინ ბრიუერი** (Madeline Kathryn Brewer; დ. 1 მაისი, 1992)  — ამერიკელი მსახიობი. იგი ცნობილია Netflix-ის სერიალებში „Orange Is the New Black“ (2013) და „Hemlock Grove“ (2014–2015) შესრულებული განმეორებითი როლებით, ასევე Hulu-ს სერიალში „მხევლის ზღაპარი“ (2017–დღემდე) ჯენინ ლინდოს და Netflix-ის სერიალში „You“ (2025) ბრონტეს მთავარი როლებით. ფილმ „The Handmaid's Tale“ იგი ნომინირებული იყო პრაიმტაიმ ემის ჯილდოზე, კატეგორიაში „გამორჩეული მეორეხარისხოვანი როლის შემსრულებელი ქალი დრამატულ სერიალში“ 2021 წელს, პრაიმტაიმ ემის 73-ე დაჯილდოებაზე.

ბრიუერის ფილმებში შედის „Braid“, „Cam“ (ორივე 2018 წელს) და „The Ultimate Playlist of Noise“ (2021).

## ადრეული ცხოვრება 
მადლინ ბრიუერი დაიბადა 1992 წლის 1 მაისს, და გაიზარდა პიტმენში, ნიუ ჯერსი,** 8 წლის ასაკში მან მთავარი როლი შეასრულა ფილმში „A Christmas Carol“. ბრიუერი ნიუ-იორკში მდებარე ამერიკის მუსიკალური და დრამატული აკადემიის კურსდამთავრებულია.

2017 წელს ბრიუერმა თავისი დებიუტი შეასრულა ფილმებში „Hedgehog,“** 2021 წელს, სერიალ „The Handmaid's Tale“ მეოთხე სეზონისთვის, ბრიუერმა მიიღო პრაიმტაიმ ემის ჯილდოს ნომინაცია დრამატულ სერიალში მეორეხარისხოვანი როლის შესრულების საუკეთესო მსახიობი ქალისთვის 73-ე პრაიმტაიმ ემის დაჯილდოებაზე.

ბრიუერს მთავარი როლები ჰქონდა 2018 წლის ფსიქოლოგიურ საშინელებათა ფილმებში „Braid“** ამას 2019 წელს მოჰყვა მეორეხარისხოვანი როლები ფილმებში „Captive State“**

## რესურსები ინტერნეტში 
*
*
*

## სქოლიო 
კატეგორია:დაბადებული 1 მაისი
კატეგორია:დაბადებული 1992
კატეგორია:XXI საუკუნის ამერიკელი ქალი მსახიობები
კატეგორია:ამერიკელი ტელემსახიობი ქალები
კატეგორია:ცოცხალი ადამიანები
საქართველოს პარლამენტის შენობა (თბილისი)

საქართველოს პარლამენტის შენობა, არის საქართველოს პარლამენტის თავშეყრის ადგილი, მდებარეობს საქართველოს დედაქალაქში, თბილისში, რუსთაველის გამზირის 8-ში, მთაწმინდის მთის ძირში.

კომპლექსი აშენდა როგორც მთავრობის სახლი საქართველოს სსრ-თვის. მის ადგილას განადგურებული იქნა მე-19 საუკუნის ტფილისის სამხედრო ტაძარი და ამასთან ერთად მიმდებარე ეკლესიის ეზო, სადაც დასაფლავებულები იყვნენ ქართველი იუნკრები, რომლებიც დაიღუპნენ 1921 წლის ბოლშევიკური შემოსევის დროს. კომპლექსი შედგება ორი შენობისგან; "ზედა" შენობის დიზაინი შედგენილი იქნა ვიქტორ კოკორინისა და გიორგი ლეჟავას მიერ, რომლის მშენებლობა გაგრძელდა 1933 წლიდან 1938 წლამდე. "ქვედა" შენობა, რუსთაველის გამზირის გასწვრივ, აშენდა იმავე არქიტექტორების მიერ ვლადიმერ ნასარიძის მონაწილეობით 1946 წლიდან 1953 წლამდე. ორივე შენობა დაკავშირებულია ეზოთი, კიბეებითა და შადრევნებით. ორივე შენობის დიზაინში მკაფიოდ არის გამოყენებული ქართული ტრადიციული არქიტექტურის ელემენტები. გამზირისკენ მიმართულ ფასადზე დომინირებს მონუმენტური არკადა, მასიური კარნიზებითა და "თაღოვანი" ფრონტონით. შენობები აშენებულია მსუბუქი რკინაბეტონისგან, გარე მოპირკეთებით ტუფის ქვით, გრანიტითა და სხვა მასალებით.
[class=notpageimage|მინი| პროსამთავრობო ძალები პარლამენტის კუთხის უკან იმალებიან [საქართველოს სამოქალაქო ომი|სამოქალაქო ომის დროს.]]
შენობა მძიმედ დაზიანდა საქართველოს სამოქალაქო ომის დროს, როდესაც ალყაშემორტყმული პრეზიდენტი ზვიად გამსახურდია გამაგრდა კომპლექსის მიწისქვეშა ბუნკერში, რომელიც შენობის მიმდებარედ მდებარეობდა. შენობა შემდგომ აღდგა და განახლებული სახით 1997 წლიდან გამოიყენებოდა როგორც პარლამენტის შეკრების შენობა. ეს ფუნქცია ეკავა შენობას 2012 წლამდე, როდესაც საკანონმდებლო ორგანომ აშენა და გადაიტანა პარლამენტი ქვეყნის მეორე მნიშვნელოვან ქალაქში ქუთაისში. 2014 წელს დაშვებული იქნა, რომ პარლამენტის კომიტეტის სხდომები ჩატარებულიყო თბილისში, ხოლო რეგულარული სესიები კვლავ ქუთაისში ტარდებოდა. 2017 წლის კონსტიტუციური შესწორების შემდეგ, რომელიც ძალაში შევიდა 2018 წლის დეკემბრიდან, არ იყო არანაირი მოხსენება, რომ ქუთაისი კვლავ გაგრძელდებოდა პარლამენტის თავშეყრის ადგილად, რაც ნიშნავს, რომ 2019 წლის იანვრისთვის პარლამენტი კვლავ დედაქალაქში დაბრუნდა.

## სქოლიო 
კატეგორია:თბილისის შენობა-ნაგებობები
კატეგორია:რუსთაველის გამზირი
ხოსე რაულ მულინო

**ხოსე რაულ მულინო** (; დ. 13 ივნისი, 1959) — პანამელი პოლიტიკოსი, დიპლომატი და იურისტი, რომელიც 2024 წლიდან პანამის 39-ე პრეზიდენტია. იგი პრეზიდენტობისთვის კენჭს იყრიდა 2024 წლის არჩევნებში, რომელიც მოიგო ხმების 34 %-ით და თანამდებობაზე შეცვალა ყოფილი პრეზიდენტი ლაურენტინო კორტისო.

მულინო მთავრობისა და იუსტიციის მინისტრის თანამდებობაზე მუშაობდა 2009-2010 წლებში, საზოგადოებრივი უსაფრთხოების მინისტრად 2010-2014 წლებში, ორივე თანამდებობა პრეზიდენტ მარტინელის მთავრობაში. იგი ასევე მსახურობდა საგარეო საქმეთა მინისტრის მოადგილედ (1990-1993 წწ.) და საგარეო საქმეთა მინისტრად (1993-1994 წწ.) პრეზიდენტ გილერმო ენდარას მთავრობაში. 1994-1995 წლებში იგი იყო საგარეო ურთიერთობათა ეროვნული საბჭოს წევრი და უზენაესი სასამართლოს სამოქალაქო პალატის მაგისტრატის შემცვლელი.

მულინო იყო მარტინელის ვიცე-პრეზიდენტობის კანდიდატი 2024 წლის არჩევნებში; მას შემდეგ, რაც მარტინელი კორუფციული სკანდალების ფონზე მოხსნეს არჩევნებიდან, მულინო გახდა მისი შემცვლელი. 

## რესურსები ინტერნეტში
*Biography by CIDOB

## სქოლიო
კატეგორია:პანამის პრეზიდენტები
კატეგორია:ცოცხალი ადამიანები
კატეგორია:XXI საუკუნის პანამელი პოლიტიკოსები
იოჰან პინცელი

**იოჰან პინცელი** (, , დაღ. 1761) — მე-18 საუკუნის მეორე ნახევრის პოლონურ-გერმანელი მოქანდაკე, ბაროკოსა და გვიანი როკოკოს სტილის წარმომადგენელი. მოღვაწეობდა აღმოსავლეთ გალიციაში, რომელიც იმ დროს პოლონეთ-ლიტვის თანამეგობრობის შემადგენლობაში შედიოდა; მისი შემოქმედებითი აყვავების პერიოდი უკავშირდება ლვოვისა და ბუჩაჩის არქიტექტურას.

## ბიოგრაფია და შემოქმედება 
იოჰან პინცელის დაბადების ზუსტი ადგილი უცნობია. 1760-იან წლებში მუშაობდა ლვოვში, ხოდოვიჩში (ახლანდელი ლვივის ოლქი), მონასტირისკასა და ბუჩაჩში (ახლანდელი ტერნოპილის ოლქი). პინცელის დღემდე შემორჩენილ ნამუშევრებს შორისაა: სამი მონუმენტური ქანდაკება (იური, ლევი და აფანასი), მონასტირისკში ეკლესიის გვერდით საკურთხევლებში მდებარე ექვსი ხის ფიგურა.  სავარაუდოდ, მას ეკუთვნოდა  მერიის ფასადზე არსებული ქვის ქანდაკებები და წმინდა გიორგის ეკლესიის ბარელიეფებზე გამოსახული ფიგურები ბუჩაჩში, კათოლიკური ეკლესიის კარკასები გოროდოკში. ასევე იყო ჯვარცმის რამდენიმე ვერსიის ავტორი. პინცელის ნამუშევრები გამოირჩევა დიდი ემოციურობითა და დინამიკით.
მარცხნივ|მინი|226x226პქ| მუზეუმის შენობა ლვივში მიტნას მოეანზე
თითქმის არაფერია ცნობილი ხელოვანის პიროვნების შესახებ, უცნობია, თუ როგორ აღმოჩნდა იგი გალიციაში, სადაც პროფესიულად განვითარდა და რა ვითარებაში გარდაიცვალა.  ვარშავაში ბუჩაჩის საეკლესიო დოკუმენტების თანახმად, 1751 წელს „საკურთხევლის სკულპტორი იოჰან გეორგი დაქორწინდა დაქვრივებულ ელისაბედ კიტოვაზე“. უფრო გვიანდელ პერიოდში აღმოჩენილი  დოკუმენტები იუწყებოდა პინცელის ვაჟის,  ბერნარის და ხუთი წლის შემდეგ — მისი მეორე ვაჟის, ანტონის ნათლობების შესახებ. ქორწინებიდან ათი წლის შემდეგ, 1762 წელს, *პინცელის ქვრივი ცოლად გაჰყვა* ვინმე ბერენსდორფს.

მოქანდაკის ნამუშევრებზე დატოვებულია ხელმოწერა „მასტერ პინცელი.“ არ არის ცნობილი მას ნამდვილად იოჰანი ერქვა თუ არა. ოსტატმა ნიჭი ბუჩაჩში გამოავლინა  გრაფი ნიკოლაი პოტოცკის  შუამდგომლობითა და ფინანსური მხარდაჭერით. პინცელის ნამუშევრების უდიდესი კოლექცია პინცელის ნამუშევრების  მუზეუმის თაოსნობით ლვივის სამხატვრო გალერეაშია განთავსებული. ზოგიერთი ნივთი ასევე ინახება ივანო-ფრანკივსკის ადგილობრივი ისტორიის მუზეუმში.

ოსტატ პინცელის შემოქმედების შესწავლასა და მისი მემკვიდრეობის შენარჩუნებაში უდიდესი წვლილი ლვივის სამხატვრო გალერეის დირექტორს ბორის ვოზნიცკის.
ფაილი:Lwow_Katedra_Jura_351-31.jpg|ბმული=Файл:Lwow_Katedra_Jura_351-31.jpg|ალტ=Скульптура Святого Юрия на Святоюрском соборе во Львове| წმინდა გიორგის ქანდაკება ლვივის წმინდა გიორგის ტაძარში
ფაილი:Buchach_(54).jpg|ბმული=Файл:Buchach_(54).jpg|ალტ=Скульптуры главного алтаря костёла в г. Бучач.| ბუჩაჩის ეკლესიის მთავარი საკურთხევლის ქანდაკებები.
ფაილი:PinzelAngel.jpg|ბმული=Файл:PinzelAngel.jpg|ალტ=Скульптура «Ангел»| ანგელოზის ქანდაკება
ფაილი:Pinzel_Crucifix.JPG|ბმული=Файл:Pinzel_Crucifix.JPG|ალტ=Распятие. Около 1755—1760| ჯვარცმა. დაახლოებით 1755-1760 წლებში

## ლიტერატურა 
* Іоанн Георг Пінзель. Скульптура. Перетворення. К.: Грані-Т, 2007
* Возницький Б. Микола Потоцький староста Канівський та його митці архітектор Бернард Меретин і сніцар Іоан Георгій Пінзель. Львів: Центр Європи, 2007

## სქოლიო 
კატეგორია:როკოკო
კატეგორია:უკრაინელი მოქანდაკეები
კატეგორია:პოლონელი მოქანდაკეები
კატეგორია:გარდაცვლილი 1761
კატეგორია:დაბადებული 1710
კატეგორია:მხატვრები ანბანის მიხედვით
ლადო მგალობლიშვილი

**ლადო მგალობლიშვილი** (დ. 13 ნოემბერი, 1985, ბათუმი) — ქართველი პოლიტიკოსი, სამართალმცოდნე-იურისტი, აჭარის ავტონომიური რესპუბლიკის კულტურის მინისტრის პირველი მოადგილე.

## ბიოგრაფია
2012 წლიდან არის „ქართული ოცნება — დემოკრატიული საქართველოს“ წევრი. 2003-2007 წლებში იყო საქართველოს რესპუბლიკური პარტიის წევრი.

2007 წელს იყო არასამთავრობო ორგანიზაცია „ადამიანის უფლებათა ცენტრის“ ბათუმის ოფისის ხელმძღვანელი. 2007-2009 წლებში იყო საქართველოს სახალხო დამცველის რწმუნებული დასავლეთის რეგიონულ სამმართველოში. 2010-2011 წლებში იყო „ტელეარხი 25-ის“ თვითრეგულირების ორგანოს თავმჯდომარე. 2011-2012 წლებში იყო პროექტის „სამოქალაქო აქტივობის კლუბი“ დირექტორი — პროექტი ფონდ „ღია საზოგადოება საქართველოს“ მხარდაჭერით ხორციელდებოდა.

2012-2013 წლებში ვარშავაში გაიარა „ჰელსინკის ადამიანის უფლებათა ფონდის“ ადამიანის უფლებათა უმაღლესი სასწავლო კურსი

2012-დან 2016 წლამდე იყო აჭარის ა/რ განათლების, კულტურისა და სპორტის მინისტრის მოადგილე. 

2016-2020 წლებში იყო აჭარის ავტონომიური რესპუბლიკის უმაღლესი საბჭოს წევრი, განათლების, კულტურის, მეცნიერების და სპორტის საკითხთა კომიტეტის თავმჯდომარე. 2020-2024 წლებში კი აჭარის ავტონომიური რესპუბლიკის უმაღლესი საბჭოს წევრი,  საკონსტიტუციო, იურიდიულ საპროცედურო საკითხთა კომიტეტის თავმჯდომარე. 

2022 წელს, ლონდონში, International house London-ში გაიარა მოკლევადიანი კერძო სასწავლო პროგრამა.

2024 წლიდან 2025 წლის მარტამდე იყო აჭარის განათლების კულტურისა და სპორტის მინისტრის მოადგილე.

2025 წლის 4 მარტს დაინიშნა აჭარის კულტურის მინისტრის პირველ მოადგილედ. მანვე აქტიური მონაწილეობა მიიღო აღნიშნული სამინისტროს შექმნაში.
 
აჭარის უმაღლეს საბჭოში მუშაობისას, იყო არაერთი საკანონმდებლო ცვლილების ინიციატორი როგორც აჭარის უმაღლეს საბჭოში, ისე საქართველოს პარლამენტში. მათ შორის არის „გრანტების შესახებ” საქართველოს კანონში  საკანონმდებლო ცვლილება; აჭარის ავტონომიური რესპუბლიკის კანონის „განათლების ხელშეწყობის შესახებ“; საქართველოს კანონში „ზოგადი განათლების შესახებ“ ცვლილების ინიცირება და ა. შ.

2020-2024 წლებში აჭარის უმაღლეს საბჭოში იყო ორმოცამდე სხვადასხვა სახის საკანონმდებლოს ცვლილების თანაინიციატორი ავტორი და მომხსენებელი. 

ჰყავს მეუღლე და ერთი შვილი. ფლობს ინგლისურ და რუსულ ენებს.

## რესურსები ინტერნეტში
*ლადო მგალობლიშვილი - სადეპუტატო საქმიანობის მოკლე ანგარიში
*ლადო მგალობლიშვილი სტუმრად აჭარის საზოგადოებრივი მაუწყებლის ეთერში
*ლადო მგალობლიშვილი გადაცემაში „თავისუფალი სივრცე“

## სქოლიო
კატეგორია:ქართველი პოლიტიკოსები
კატეგორია:ქართველი იურისტები
კატეგორია:დაბადებული 13 ნოემბერი
კატეგორია:დაბადებული 1985
მეინფრეიმი

მინი|IBM System z9, 2004 წლის მოდელი
**მეინფრეიმი** () — კომპიუტერი, რომელსაც ძირითადად იყენებენ დიდი ორგანიზაციები კრიტიკული აპლიკაციებისთვის, როგორიცაა დიდი მოცულობის მონაცემების დამუშავება, მაგალითად: მოსახლეობის აღწერა, ინდუსტრიისა და სამომხმარებლო სტატისტიკა, საწარმოო რესურსების დაგეგმვა და ფართომასშტაბიანი ტრანზაქციების დამუშავება. მეინფრეიმ კომპიუტერი ზომით დიდია, თუმცა არც ისე დიდი, როგორც სუპერკომპიუტერი და მას უფრო მეტი დამუშავების სიმძლავრე აქვს, ვიდრე კომპიუტერების ზოგიერთ სხვა კლასს, როგორიცაა მინიკომპიუტერები, სერვერები, სამუშაო სადგურები და პერსონალური კომპიუტერები. ფართომასშტაბიანი კომპიუტერული სისტემების არქიტექტურის უმეტესობა 1960-იან წლებში შეიქმნა და დღემდე განაგრძობენ განვითარებას. მეინფრეიმ კომპიუტერები ხშირად გამოიყენება როგორც სერვერები.

ტერმინი „მეინფრეიმი“ მომდინარეობს დიდი კაბინეტიდან, რომელსაც „main frame“ (ძირითადი ჩარჩო) ეწოდება და რომელშიც მოთავსებული იყო ადრეული კომპიუტერების ცენტრალური პროცესორი და მთავარი მეხსიერება. მოგვიანებით ტერმინი „მეინფრეიმი“ გამოიყენებოდა მაღალი დონის კომერციული კომპიუტერების ნაკლებად მძლავრი გამომთვლელი მანქანებისგან გასარჩევად.

## რესურსები ინტერნეტში
* IBM z Systems mainframes
* IBM Mainframe Resources & Support Forum

## სქოლიო
კატეგორია:მეინფრეიმები
მარია სადოვსკაია-ბარილოტი

**მარია  სადოვსკაია-ბარილოტი** (ნამდვილი გვარი — ტობილევიჩ; 1855 — 1891) — უკრაინელი საოპერო მომღერალი (სოპრანო) და დრამატული მსახიობი . XIX საუკუნის 70-80-იანი წლების უკრაინული სცენის ერთ-ერთი გამორჩეული მსახიობი.

## ბიოგრაფია 
 მარია სადოვსკაია დაიბადა 1855 წლის 17 აპრილს (სხვა წყაროების თანახმად, 9 აპრილს), რუსეთის იმპერიის ხერსონის გუბერნიის სოფელ კამენნო-კოსტოვატოეში, ამჟამად ბრატსკის ოლქი, ნიკოლაევის ოლქი, უკრაინა. მისი ძმები იყვნენ მსახიობები ნიკოლაი სადოვსკი, პანას საქსაგანსკი და მწერალი ივან კარპენკო-კარი.  

მოგვიანებით, მთელი ოჯახი ელიზავეტგრადში გადავიდა საცხოვრებლად, სადაც მარია გიმნაზიაში სწავლობდა და დრამატულ კლუბში მონაწილეობდა. მან სასცენო კარიერა ნიკოლაევში 1876 წელს რუსული ოპერეტის ჯგუფის შემადგენლობაში დაიწყო. 1883 წლიდან  გამოდიოდა მარკ კროპივნიცკის და მიხაილ სტარიცკის თეატრალურ ჯგუფებთან ერთად. 1890 წლიდან  იყო  თავისი ძმის, პანას საქსაგანსკის დასის შემადგენლობაში. თავისი თეატრალური მოღვაწეობის მანძილზე შეასრულა არაერთი როლი საოპერო და თეატრალურ სპექტაკლებში. მათგან არსანიშნავია «Наталка Полтавка», «Запорожець за Дунаєм», «Утоплена».

მარია სადოვსკაია გარდაიცვალა 1891 წლის 27 მარტს ოდესაში — მსახიობის გული ოდესის თეატრის სცენაზე გაჩერდა.  იგი დაკრძალეს ელიზავეტგრადში (ახლანდელი კროპივნიცკი, უკრაინა ) ბიკოვსკოეს სასაფლაოზე.

### ოჯახი 
* მარია სადოვსკაიას მეუღლე იყო უკრაინელი მომღერალი და დრამატული მსახიობი დენის პეტროვი (სასცენო ფსევდონიმით: მოვა). წყვილს შეეძინა ქალიშვილი ელენე (შემდგომში ოპერის მომღერალი და პედაგოგი ელენე პეტლიაში). ურთიერთობაში იყო იტალიელ ტენორ ბარილოტისთან, რომელიც უკრაინის სცენაზე გამოდიოდა (მათი ურთიერთობა არ იყო რეგისტრირებული.).

## ხსოვნა 
* სოფელ  ბრატსკოეს სახალხო თეატრს ეწოდა მარია სადოვსკაია-ბარილოტის სახელი.
* სადოვსკაია-ბარილოტისთან დაკავშირებული მასალები დაცულია კიროვოგრადის ადგილობრივი ისტორიის რეგიონალური მუზეუმისა და მ. ლ. კროპივნიცკის მემორიალური მუზეუმის კოლექციებში.

## ლიტერატურა 
* *Биков В.* Найкраща «Наталка Полтавка» українського театру / Народне слово. — 1996. 

## სქოლიო 
კატეგორია:დაბადებული 17 აპრილი
კატეგორია:დაბადებული 1855
კატეგორია:გარდაცვლილი 27 მარტი
კატეგორია:გარდაცვლილი 1891
კატეგორია:უკრაინელი მომღერლები
კატეგორია:საოპერო მომღერლები ეროვნების მიხედვით
Ab-Soul

**ჰერბერტ ენტონი სტივენს IV** (; დ. 23 თებერვალი, 1987), უკეთ ცნობილი სასცენო სახელით *Ab-Soul* — ამერიკელი რეპერი. იგი გაიზარდა კალიფორნიის ქალაქ კარსონში და 2007 წელს ხელი მოაწერა ინდი-ლეიბლ Top Dawg Entertainment-ს (TDE), სადაც მოგვიანებითჰიპ-ჰოპ ჯგუფ Black Hippy დააფუძნა. მასთან ერთად ჯგუფში შედიოდნენ სხვა კალიფორნიელი რეპერები: Jay rock, კენდრიკ ლამარი და schoolboy Q. Ab-Soul განთქმულია თავისი ინტროსპექტიური ლირიკით და TDE-ს ქვეშ გამოშვებული ექვსი სოლო-ალბომით: *Longterm Mentality*, *Control System*, *These Days...*, *Do What Thou Wilt.*, *Herbert* და *Soul Burger*. ეს ალბომები კრიტიკოსების მიერ დადებითად შეფასდა და კომერციულ წარმატებასაც მიაღწიეს.

## რესურსები ინტერნეტში
* ოფიციალური გვერდი

კატეგორია:დაბადებული 1987
კატეგორია:დაბადებული 23 თებერვალი
კატეგორია:ამერიკელი რეპერები
კატეგორია:ცოცხალი ადამიანები
ლუიჯი პრემაცი

**ლუიჯი პრემაცი** (; დ. 3 იანვარი, 1814, მილანი — გ. 29 დეკემბერი, 1891, კონსტანტინოპოლი) — იტალიელი და რუსი მხატვარი, ლანდშაფტური აკვარელის ოსტატი, რეფორმის შემდგომი ეპოქის სანქტ-პეტერბურგის მხატვრობის მნიშვნელოვანი ფიგურა, მასწავლებელი. საიმპერატორო ხელოვნების აკადემიის აკადემიკოსი (1854 წლიდან) და პროფესორი (1861 წლიდან), რუსი აკვარელისტების საზოგადოების ერთ-ერთი დამაარსებელი და აქტიური წევრი (1880 წლიდან).

წარმოშობით იტალიელი მხატვარი, XIX საუკუნის მეორე ნახევარში მოღვაწეობდა, ჯერ მილანში, შემდეგ პეტერბურგში, საიმპერატორო კარზე. ლუიჯი პრემაცი ერთ-ერთი ყველაზე წარმატებული აკვარელისტი გახდა, რომლის ნახატები არისტოკრატული ოჯახების ალბომებს ამშვენებდა. 1834 წელს ლუიჯი პრემაცი პეტერბურგში გადავიდა და ლუდვიგ ოსიპოვიჩის სახელით მოღვაწეობდა, თავიდან ხელოვნების მასწავლებლად; 1850 წელს საიმპერატორო კარზე დაავალეს ციხესიმაგრეების ამსახველი ნახატების სერია შეესრულებინა. ამ დროიდან დაიწყო ლუიჯი პრემაცის, როგორც მხატვრის, აღზევება.

XX საუკუნის დასაწყისიდან დაიწყო ცნობილ მხატვართა ნამუშევრების ლითოგრაფიული წესით ბეჭდვა.

## რესურსები ინტერნეტში
* Elena Lissoni, Luigi Premazzi, online catalogue Artgate by Fondazione Cariplo, 2010, CC BY-SA (source for the first revision of this article).
* 
* 
* 
* 

## სქოლიო
კატეგორია:იტალიელი მხატვრები
კატეგორია:მხატვრები ანბანის მიხედვით
კატეგორია:წმინდა სტანისლავის III ხარისხის ორდენის კავალრები
რიუდომსი

**რიუდომსი** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ტარაგონის პროვინციის ბაშ-კამპის კომარკის შემადგენლობაში.  ფართობი — 32,40 კმ². მოსახლეობა — 6569 კაცი (2020 წ.).

## იხილეთ აგრეთვე
* ტარაგონის მუნიციპალიტეტები

## რესურსები ინტერნეტში
* რიუდომსის მუნიციპალიტეტის ოფიციალური საიტი 

## სქოლიო
კატეგორია:ტარაგონის მუნიციპალიტეტები
ესპანეთის მოედანი (რომი)

**ესპანეთის მოედანი** — იტალიის დედაქალაქ რომის ცენტრში მდებარე მოედანი. ის ესპანური კიბის წინ მდებარეობს და სახელწოდებისათვის პალაცო დი სპანიას, ესპანეთის საელჩოს წმინდა საყდართან მდებარე ტერიტორიას უნდა უმადლოდეს. მოედანზე უმანკო ჩასახვის სვეტი დგას.

მის შუაგულში ბაროკოს პერიოდის დასაწყისით დათარიღებული შადრევანი ბარაკოა მდებარეობს, რომელიც პიეტრო ბერნინისა და მისი ვაჟის, ჯან ლორენცო ბერნინის მიერ არის გამოქანდაკებული.

ესპანური კიბის მარჯვენა კუთხეში ინგლისელი პოეტის, ჯონ კიტსის სახლი დგას, რომელიც  აქ 1821 წლამდე, გარდაცვალებამდე ცხოვრობდა. ამჟამად ეს სახლი მას და მის მეგობარ პერსი ბიში შელისადმი მიძღვნილი მუზეუმია, სადაც გამოფენილია ინგლისური რომანტიზმის ეპოქის  წიგნები. მარცხენა კუთხეში მდებარეობს ბაბინგტონის ჩაის ოთახი, რომელიც 1893 წელს დაარსდა.

მოედანთან ახლომდებარე ქუჩები ცნობილია პრესტიჟული მაღაზიებითა და სავაჭრო ცენტრებით.

## რესურსები ინტერნეტში
*Old photo and prints Info.roma.it 
*Spanish Steps Rome The official website of the Association of Piazza di Spagna.
*Detailed information and 19th-century photographs and etchings by Giuseppe Vasi
*The Spanish Steps  - 360° Panorama (QuickTime VR)
*Photo gallery
* Piazza di Spagna on *Secret Rome*
## სქოლიო
კატეგორია:რომის ღირსშესანიშნაობები
კატეგორია:იტალიის ღირსშესანიშნაობები
კატეგორია:რომი
კატეგორია:იტალია
მონაზონი II (2023 წლის ფილმი)

**მონაზონი II** — 2023 წლის ამერიკული საშინელებათა ჟანრის ფილმი. რეჟისორი – მაიკლ ჩავსი, სცენარის ავტორები – იან გოლდბერგი, რიჩარდ ნეინგი, აკელა კუპერი. მონაწილეობენ ტაისა ფარმიგა, ჯონას ბლოკე და ბონი აარონსი, სტორმ რიდი და ანა პოპლუელი შეუერთდებიან. პროდიუსერები – პიტერ საფრანი, ჯეიმს ვანი 

2017 წელს ჯეიმს ვანმა განიხილა „მონაზონის“ გაგრძელების შესაძლებლობა და 2019 წლისთვის საფრანმა გაამხილა, რომ ფილმი დამუშავების საწყის ეტაპზე იყო. თავდაპირველად აკელა კუპერი დაინიშნა ერთადერთ სცენარისტად, სანამ გოლდბერგი და ნეინგი იმუშავებდნენ სცენარისტებად. ჩავსი, რომელმაც ადრე გადაიღო „ჯადოქრობა: ეშმაკმა მაიძულა ეს“ (2021) და „ლა ლორონას წყევლა“ (2019), გამოცხადდა რეჟისორად. ძირითადი გადაღებები 2022 წლის ოქტომბერში საფრანგეთში დაიწყო.

*მონაზონი II*  შეერთებულ შტატებში Warner Bros Pictures-მა 2023 წლის 8 სექტემბერს გამოუშვა.
ფილმმა კომერციული წარმატება მოიპოვა, მსოფლიო მასშტაბით 269 მილიონი დოლარი გამოიმუშავა და კრიტიკოსებისგან არაერთგვაროვანი შეფასებები დაიმსახურა.

## სქოლიო
კატეგორია:2023 წლის ფილმები
კატეგორია:საშინელებათა ფილმები
მიუნ ჯეჰიონი

**მიუნგ ჯე-ჰიონი** ( კორ. 명재현,დაიბადა 2003 წლის 4 დეკემბერს სეულში) ცნობილი როგორც ჯეჰიონი, —  სამხრეთ კორეელი რეპერი, მოცეკვავე, მომღერალი-სიმღერების ავტორი და ტელეწამყვანი. ის ჯგუფ BoyNextDoor-ის ლიდერია.
მინი|ჯეჰიონი melon music-ის დაჯილდოვებაზე
## ბიოგრაფია 
YG Entertainment-ში ხუთ წელზე მეტი ხნის სტაჟირების გავლის შემდეგ, ჯეჰიონმა გადაწყვიტა სააგენტო დაეტოვებინა მუსიკალურ ინდუსტრიაში დაბრუნების იმედის გარეშე.

მან გახსნა SoundCloud-ის ანგარიში, სადაც თავის დემოებს აქვეყნებდა და ჯერ Swing Entertainment-მა შენიშნა, შემდეგ კი ზიკომ, რომელიც თავისი ახალი ჯგუფისთვის რეპერს ეძებდა. საბოლოოდ მან კონტრაქტი გააფორმა KOZ Entertainment-თან და შეუერთდა ჯგუფ BoyNextDoor-ს.

2024 წლის იანვრიდან ის სუნგ ჰან-ბინთან (Zerobaseone) და სოჰისთან (Riize) ერთად შოუს M Countdown-ის თანაწამყვანია. 2025 წლის მარტიდან ის შოუს მხოლოდ სუნგ ჰან-ბინთან ერთად იყო თანაწამყვანი.

ის ასევე რამდენიმე მნიშვნელოვანი კონცერტის წამყვანია: 2023 წელს Yeongdong-daero K-pop კონცერტი (ტიფანისთან და ჯო ჰანგ-რისთან ერთად), ასევე 2024 წელს ჰონგ-კონგში (ნინგ ნინგთან ერთად) და იაპონიაში (კიმ იუნ-ჰაკთან ერთად) გამართულ KCON ფესტივალებზე.

2024 წელს იგი 697 ჩაწერილი საჯარო აქტივობით „ყველაზე დატვირთულ K-pop აიდოლად“ გამოცხადდა. მან განსაკუთრებით მიიღო მონაწილეობა Idol Star Athletics Championships-ის სპორტულ შეჯიბრში თავის ჯგუფთან ერთად მშვილდოსნობის დისციპლინაში.
## დისკოგრაფია 
### ჯეჰიონი ჯგუფის შემდეგი სიმღერების თანაავტორად არის მიჩნეული: 
*But I Like You
*Serenade
*Crying
*But Sometimes
*ABCDLOVE
*Earth, Wind & Fire
*life is cool
*Dear. My Darling
*Dangerous
*Gonna Be a Rock
*Nice Guy
*20
*Call Me
## რესურსები ინტერნეტში
*MusicBrainz
კატეგორია:კორეული მუსიკა
კატეგორია:სამხრეთკორეელი მუსიკოსები
კატეგორია:დაბადებული 2003
კატეგორია:დაბადებული 4 დეკემბერი
კატეგორია: სამხრეთკორეელი მომღერლები
კამპო-ვერანო

**კამპო ვერანო** (იტალ. **Cimitero del Verano**) ― სასაფლაო რომში, იტალიაში, რომელიც დაარსდა მე-19 საუკუნის დასაწყისში. მონუმენტური სასაფლაო მოიცავს 83 ჰექტარ ფართობს, რომელიც ამჟამად დაყოფილია რამდენიმე ნაწილად: მთავარი კათოლიკური სასაფლაო, 1895 წელს დაარსებული ებრაული სასაფლაო, პროტესტანტული ნაკვეთი საკუთარი შესასვლელით და სამხედრო ნაკვეთი პირველი მსოფლიო ომის მსხვერპლთა ძეგლებით.

## ისტორია 
ვერანო (ოფიციალურად „კამპო ვერანოს საერთო მონუმენტური სასაფლაო“) მდებარეობს სან ლორენცო ფუორი ლე მურას ბაზილიკასთან ახლოს. სასაფლაოს ტერიტორია სულ მცირე ოცი საუკუნის განმავლობაში იყო სამარხი. თანამედროვე სასაფლაო მხოლოდ ნაპოლეონის დროს, 1807–1812 წლებში შეიქმნა. ამ პერიოდში, არქიტექტორ ჯუზეპე ვალადიეს დაევალა პროექტის წინამძღოლობა მას შემდეგ, რაც სენ-კლუს ედიქტით, დაკრძალვები ქალაქის კედლების გარეთ უნდა მომხდარიყო. მიუხედავად იმისა, რომ სასაფლაო 1835 წელს აკურთხეს, სამუშაოები გაგრძელდა გრიგოლ XVI-ისა და პიუს IX-ის პაპობის  დროს, ვირჯინიო ვესპინიანის ხელმძღვანელობით, რომელმაც ასევე ააშენა სანტა მარია დელა მისერიკორდიას სასაფლაოს ეკლესიის (აკურთხეს 1860 წელს) მონუმენტური შესასვლელი კარიბჭით. ღია ცის ქვეშ არსებული  უზარმაზარი სასაფლაო მოფენილია სხვადასხვა სტილის დიდებული სამარხებით, ნეოკლასიკური არქიტექტურის სტილიდან არტ ნუვომდე. პაპის ხელისუფლებას კვლავ აქვს გარკვეული კონტროლი ადმინისტრაციაზე. პაპმა ფრანცისკემ წმინდანთა დღისადმი მიძღვნილი წირვა აქ აღავლინა 2014 წლის 1 ნოემბერს, სასაფლაოზე პაპის ვიზიტის დროს.
## რესურსები ინტერნეტში
* Official website of Verano Monumental Cemetery
* Association of Significant Cemeteries in Europe: Cimitero del Verano
* GPS coordinates you need to use to find the graves of famous people in the Campo Verano Cemetery

კატეგორია:რომის ღირსშესანიშნაობები
კატეგორია:სასაფლაოები
კატეგორია:იტალიის ღირსშესანიშნაობები
კატეგორია:რომი
კატეგორია:იტალია
კატეგორია:იტალიის არქიტექტურული ძეგლები
Conway the Machine

**დემონდ პრაისი** (; დ. 16 თებერვალი, 1982), პროფესიონალურად ცნობილი როგორც *კონვეი დ მეშინი* (*Conway the Machine*) ან უბრალოდ კონვეი — ამერიკელი რეპერი და ჰიპ-ჰოპ ლეიბლის Griselda Records-ის თანადამაარსებელი, რომელიც მან მამის მხრიდან ნახევარძმასთან, Westside Gunn ერთად დააარსა. 1990-იანების სტილში შექმნილი მუქი და უხეში ლირიკისთვის აღიარებული, იგი პოპულარობას მიქსტეიპით *Reject 2* (2015) და დებიუტური სტუდიური ალბომით *From King to a God* (2020) მიაღწია. მისმა მეორე ალბომმა, *God Don’t Make Mistakes* (2022), რომელიც Shady Records-მა გამოსცა, უნივერსალური აღიარება დაიმსახურა.

2022 წლის თებერვალში კონვეიმ Shady და Griselda Records-თან თანამშრომლობა შეწყვიტა და საკუთარი ლეიბლი, Drumwork, დააარსა. ამის შემდეგაც ის აგრძელებს თანამშრომლობას Westside Gunn-თან და მათ ბიძაშვილ Benny the Butcher.

## სტუდიური ალბომები
* From King to a God (2020)
* God Don't Make Mistakes (2022)
* Won't He Do It (2023)
* Slant Face Killah (2024)

## რესურსები ინტერნეტში
* complex-ის სტატია
* pitchfork-ის სტატია

## სქოლიო
კატეგორია:დაბადებული 1982
კატეგორია:დაბადებული 16 თებერვალი
კატეგორია:ამერიკელი რეპერები
კატეგორია:ცოცხალი ადამიანები
ვალკა

**ვალკა** (ინგ. valka) — ქალაქი და მუნიციპალიტეტი ლატვიის ვიძემეს რეგიონში, ესტონეთის საზღვარზე, მდინარე პედელეს ორივე ნაპირზე.მინი|ვალკას ეკლესიავალკა და ესტონური ქალაქი ვალგა ტყუპისცალებად ითვლებიან — ისინი ერთმანეთისგან ესტონეთ-ლატვიის საზღვარით არიან გაყოფილნი, მაგრამ იყენებენ სლოგანს „ერთი ქალაქი, ორი ქვეყანა“. ლივონიური ქალაქის, ვალკის გამყოფი საზღვარი 1920 წელს საერთაშორისო ჟიურიმ გაავლო, რომელსაც ბრიტანელი პოლკოვნიკი სტივენ ჯორჯ ტალენტსი ხელმძღვანელობდა. შენგენის შეთანხმების გაფართოებისა და 2007 წელს ესტონეთ-ლატვიის საზღვრის გაუქმების შემდეგ, გამოცხადდა, რომ ვალკასა და ვალგას შორის საერთო საზოგადოებრივი ავტობუსით ტრანსპორტირება დამყარდებოდა. ასევე, მოიხსნა ყველა სასაზღვრო-გამშვები პუნქტი და გაიხსნა გზები და ღობეები. 2016 წელს კი გამოცხადდა, რომ ესტონეთში უკეთესი სოციალური პირობებისა და მაღალი ხელფასების გამო, ვალკას ბევრმა მცხოვრებმა თავი ვალგას მოსახლედ დაარეგისტრირა.

## ისტორია 
მინი|მდინარე პედელე ვალკაში|209x209pxქალაქი ვალკა  პირველად 1286 წელს მოიხსენება, ხოლო 1419 წლიდან ლივონიის კონფედერაციის ლანდტაგის (პარლამენტის) ადგილსამყოფელი გახდა. ქალაქის სტატუსი მას პოლონეთ-ლიტვის მეფე სტეფან ბატორიმ 1584 წელს მიანიჭა. თუმცა, ქალაქმა რეალური მნიშვნელობა მხოლოდ მე-19 საუკუნის ბოლოს მოიპოვა, როცა აქ ვიდზემეს მასწავლებელთა სემინარია ფუნქციონირებდა და მნიშვნელოვანი სარკინიგზო კვანძი განვითარდა. გარდა ამისა, ვალკადან ესტონეთის ქალაქ ფარნუსკენ გაიყვანეს პირველი ვიწროლიანდაგიანი სარკინიგზო ხაზი თანამედროვე ლატვიის ტერიტორიაზე.

1917 წლის 15 ნოემბერს ვალკაში მიიღო ლატვიის დროებითმა ეროვნულმა საბჭომ დამოუკიდებელი ლატვიის რესპუბლიკის გამოცხადების გადაწყვეტილება. აქ პირველად აფრიალდა ლატვიის წითელ-თეთრი-წითელი დროშა. ქალაქი გახდა დავის საგანი ახლადშექმნილ ლატვიისა და ესტონეთის სახელმწიფოებს შორის; საბოლოოდ, 1920 წლის 1 ივლისს ვალკა ორ სახელმწიფოს შორის კომპრომისულად გაიყო.მინი|ვალკას დაწყებითი სკოლა|216x216px
## განათლება 
ვალკაში მოქმედებს ერთი დაწყებითი სკოლა და გიმნაზია. ლატვია-ესტონეთის ინსტიტუტი კი სთავაზობს სტუდენტებს შემდგომ განათლებას.
## ტყუპი ქალაქები-დაძმობილებული ქალაქები 
### ვალკა დაძმობილებულია: 
*ბრასლავი, ბელარუსი
*ჩამლიაილა, თურქეთი
*იბილინი, ისრაელი
*ქუთაისი, საქართველო
*მარიანპოლე, ლიეტუვა
*ნოვოე დევიატკინო, რუსეთი
*ვალგა, ესტონეთი
*ვალგა, ესპანეთი

## რესურსები ინტერნეტში
*Official website
კატეგორია:ლატვია
კატეგორია:ესტონეთი
კატეგორია:ქალაქი
ვალკა (გაზეთი)

„ვალკა“ (პოლ:walka სიტყვასიტყვით „ბრძოლა“) —  პოლონურენოვანი გაზეთი, რომელსაც ისრაელის კომუნისტური პარტია 1958-1965 წლებში თელ-ავივში გამოსცემდა. მისი მთავარი რედაქტორი ადოლფ ბერმანი იყო.
## ისტორია 
მიუხედავად იმისა, რომ სხვა კომუნისტური პარტიის ყოველკვირეულ გამოცემებს 1956 წლის შემდეგ მკითხველთა რაოდენობა თანდათან შემცირდა, Walka-ს ზომიერი ზრდა ჰქონდა 1961 წელს პოლონეთიდან იმიგრაციის ტალღის შედეგად. მისი ყოველკვირეული ტირაჟი 1961 წლის აპრილში 929 ეგზემპლარი იყო, 1961 წლის მაისში 1058, 1961 წლის აგვისტოში 986, 1962 წლის ივნისში 1095, 1962 წლის დეკემბერში 1114, 1963 წლის ივნისში 1149 და 1963 წლის დეკემბერში 1116.
როდესაც კომუნისტური პარტია 1965 წელს გაიყო, Walka-ს რედაქტორებმა მეირ ვილნერისა და მისი ახალი პარტიის, რახარის მხარე დაიკავეს.
## ლიტერატურა
* Beinin, Joel Was the Red Flag Flying There?: Marxist Politics and the Arab-Israeli Conflict in Egypt and Israel, 1948-1965. Berkeley: University of California Press, 1990. p. 241-242
## რესურსები ინტერნეტში
* CEOOL Jewish Quarterly
კატეგორია:პოლონეთი
კატეგორია:კომუნიზმი
ნატალია გრეისი

**ნატალია გრეის რენე მანსი** (დაბადების სახელი **ნატალია „ნატაშა“ ვადიმივნა გავა**. უკრაინული: Наталія «Наташа» Вадимівна Гава), 2003 წლის 4 სექტემბერი) — უკრაინაში დაბადებული ამერიკელია, რომელსაც ჯუჯას სინდრომი ახასიათებს, რომელიც 2010 წელს შვიდი წლის ასაკში ამერიკულმა ოჯახმა იშვილა, თუმცა, სავარაუდოდ, ერთი წლის შემდეგ მათ ის მიატოვეს.

ბარნეტის მშობლებმა განაცხადეს, რომ ის ზრდასრული იყო და 2011 წელს მათ მოითხოვეს სასამართლოს მიეღო გადაწყვეტილება მისი დაბადების წლის 2003 წლიდან 1989 წლამდე შეცვლის შესახებ. 2023 წლის აგვისტოში ჩატარებული დნმ-ის ტესტის მიხედვით, ჯანდაცვის ტესტირების კომპანიამ დაადგინა, რომ ნატალია ტესტის ჩატარების დროს დაახლოებით ოცდაორი წლის იყო, რაც ადასტურებს იმ მოსაზრებას, რომ ის რვა წლის იყო, როდესაც მისმა მშობლებმა, სავარაუდოდ, 2011 წელს მიატოვეს ბინაში.  მისი დაბადების თარიღი მას შემდეგ კანონიერად აღდგა 2003 წლის დაბადების წლით.  ბარნეტებს მოგვიანებით ბრალი წაუყენეს უყურადღებობაში; მაიკლი 2022 წელს გაასამართლეს, ხოლო კრისტინის წინააღმდეგ ბრალდებები 2023 წელს მოიხსნა.

## სქოლიო
კატეგორია:ცოცხალი ადამიანები
პიაცა დელა-მინერვა

**პიაცა დელა მინერვა** ― მოედანი რომში,
იტალიაში, პანთეონის მახლობლად. მისი სახელი მომდინარეობს პომპეუსის მიერ ამ ადგილას აშენებული ტაძრიდან, რომელიც მინერვას ქანდაკებას ეძღვნებოდა. ეს ქანდაკება ამჟამად ვატიკანის მუზეუმებშია დაცული.

## მდებარეობა 
მოედნის ცენტრში მდებარეობს სანტა მარია სოპრა მინერვას ეკლესია, რომელსაც მე-8 საუკუნის წყაროებში „წმინდა მარია ინ მინერვიო“-ს სახელით მოიხსენიებენ. ფასადის მარჯვნივ, კედელზე, ამოტვიფრულია წარწერები, რომლებიც 1422-1598 წლებში მდინარე ტიბრის ადიდებას აღწერს. მოედანი რომში ყველაზე დაბალ სივრცეზე მდებარეობდა და ამიტომ ყოველთვის პირველი ზარალდებოდა წყალდიდობის დროს.

აქ ასევე დგას დომინიკელთა მონასტერი (ან კასა პროფესა), რომელიც მე-13 საუკუნეში დაარსდა. დროთა განმავლობაში ეს მონასტერი გაფართოვდა ვია დელ სემინარიომდე და სან მაკუტოს ეკლესიამდე, იმ ადგილებამდე, რომლებსაც ადრე სამი რომაული ტაძარი - ზემოხსენებული მინერვიუმი, იზეუმი და სერაპეუმი იკავებდა.

## რესურსები ინტერნეტში
* "Roma segreta" 
*High-resolution 360° Panoramas and Images of Piazza della Minerva| Art Atlas
* 
* 

კატეგორია:რომის ღირსშესანიშნაობები
კატეგორია:იტალიის ღირსშესანიშნაობები
კატეგორია:იტალია
კატეგორია:რომი
არაბაჰმეთის მეჩეთი

**არაბაჰმეთის მეჩეთი** () — მეჩეთი ჩრდილოეთ ნიქოზიის დასავლეთ ნაწილში, არაბაჰმეთის კვარტალში, ჩრდილოეთი კვიპროსი. იგი ააგეს XVI საუკუნის ბოლოს. მეჩეთს სახელი ეწოდა ოსმალეთის არმიის მეთაურის სახელის მიხედვით. მეჩეთის ბაღში დაკრძალულია რამდენიმე მნიშვნელოვანი პიროვნება.

ეს არის კლასიკური ოსმალური არქიტექტურის ნიმუში. ფართომასშტაბიანი რენოვაციის საჭიროების გამო, იგი განაახლეს 1845 წელს. მეჩეთი მართკუთხა ფორმისაა და ერთადერთია კვიპროსში, რომელსაც ტიპიური თურქული გუმბათი აქვს. დიდი ცენტრალური გუმბათი ფარავს მეჩეთის მთავარ ნაწილს, ხოლო სამი უფრო მცირე ზომის გუმბათი — მის შესასვლელს. კიდევ ოთხი გუმბათი ფარავს მის კუთხეებს.

მეჩეთი შედგება დიდი ნახევარსფერული გუმბათისგან (დაახლოებით 6 მეტრის დიამეტრით), რომელიც ეყრდნობა ჩვეულებრივ ბიზანტიურ ჯვრისებრ გეგმას. მეჩეთის წინ არის პორტიკი, რომელიც დაფარულია სამი უფრო მცირე გუმბათით. ამ დამახასიათებელი თურქული ძეგლის მკაცრ სიმარტივეს არ არბილებს არანაირი ჩამოსხმული ან ნაკვეთი დეტალები. ამჟამინდელი სტრუქტურა თარიღდება 1845 წლით. 

არაბაჰმეთის მეჩეთის ადგილზე იდგა ეკლესია, რომლის რამდენიმე დაზიანებული ფრაგმენტი კვლავ შემორჩენილია მეჩეთის ტერიტორიაზე და მიმდებარე სახლებში. შემორჩენილია კარის ზღურბლი, რომელზეც ამოკვეთილია ფარი ორი ერთმანეთის პირისპირ მდგომი ლომის გამოსახულებით. მაგრამ ყველაზე უჩვეულო გადარჩენილი ნივთი ძველი ეკლესიიდან არის XIV საუკუნის საფლავის ქვების მცირე კოლექცია.

მრავალი ფრაგმენტული წარწერიანი ქვებიდან ყველაზე საინტერესო ინახავს ვენეციელი გასპარ მავროცენისა (1402 წ.) და უგ დე მიმარსის სახელს (1324 წ.). ამ ფრაგმენტების უმეტესობა შესრულებულია შუა საუკუნეების ბერძნული დამწერლობით. ასევე არის ორი საფლავის ფილა ერთნაირი დიზაინით, იტალიის XVI საუკუნის რენესანსის სტილის დაბალი რელიეფით. ეს ორი ფილა არის კოლექციაში ერთადერთი რელიეფურ სტილში შესრულებული. 

## სქოლიო
კატეგორია:კვიპროსის მეჩეთები
ალამანო სალვიატი

**ალამანო სალვიატი** (დ. 20 მარტი, 1669 — გ. 24 თებერვალი, 1733) — იტალიელი კათოლიკე კარდინალი.

ის იყო ჯაკომო სალვიატის შთამომავალი. დაიბადა ფლორენციაში, სალვიატის გავლენიანი გვარის ოჯახში. კარდინალად 1730 წლის 8 თებერვალს დაინიშნა. იმავე წელს, ის არა კოელის სანტა-მარიას ეკლესიის მღვდელმთავარი გახდა. 1730 წელს კონკლავის წევრი გახლდათ. ჯაკომოს ვაჟი, ალამანოს სეხნია და ნათესავი ადრეული XVI საუკუნის მნიშვნელოვანი პოლიტიკოსი იყო.
## სქოლიო
კატეგორია:დაბადებული 1669
კატეგორია:გარდაცვლილი 1733
კატეგორია:კარდინალები
კატეგორია:სალვიატის ოჯახი
ბუკცოცის მუნიციპალიტეტი

**ბუკცოცის მუნიციპალიტეტი** () ― მუნიციპალიტეტი იუკატანის შტატში, იუკატანის ნახევარკუნძულის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 9 159 ადამიანს შეადგენს, რაც 2010 წლის მაჩვენებელთან შედარებით 6%-ით მეტია. მუნიციპალიტეტის ფართობია 654.3 კმ². მოსახლეობის სიმჭიდროვეა 14 ადამიანი კმ²-ზე. ტერიტორია იუკატანის შტატის შემადგენლობაში 1867 წლის 24 ივლისს შევიდა. მუნიციპალიტეტის ადმინისტრაციული ცენტრია ბუკცოცი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 31006.

## იხილეთ აგრეთვე
*იუკატანის მუნიციპალიტეტები

## სქოლიო
კატეგორია:იუკატანის მუნიციპალიტეტები
ლაილა პერნასკა

**ლაილა პერნასკა** (; დ. 14 ივნისი, 1961) — ალბანეთის პარლამენტის წევრი ალბანეთის დემოკრატიული პარტიიდან 2005-2013 წლებში. იგი აირჩიეს ტირანის ოლქიდან.

მან პედიატრიის განხრით მიიღო განათლება ტირანის უნივერსიტეტში და შემდეგ სპეციალიზაცია გაიარა პარიზის დეკარტის უნივერსიტეტსა და ანრი პუანკარეს უნივერსიტეტში საფრანგეთში. 2005 წლის საერთო არჩევნებზე იგი აირჩიეს პარლამენტის წევრად ტირანის ოლქიდან. იყო საგარეო პოლიტიკის კომიტეტისა და შრომის, სოციალურ საკითხთა და ჯანდაცვის კომიტეტის წევრი. 

## სქოლიო
კატეგორია:ალბანელი ქალი პოლიტიკოსები
კატეგორია:ალბანეთის პარლამენტის წევრები
კატეგორია:ცოცხალი ადამიანები
სალვიატის ოჯახი

სტუდიიდან, ქვედა გერბებიდან მარჯვენა სალვიატის ოჯახისაა (უოლტერსის ხელოვნების მუზეუმი).]]
**სალვიატის ოჯახი** — ფლორენციის რესპუბლიკის ერთ-ერთი მნიშვნელოვანი ოჯახი.

## ისტორია
ზოგიერთი წყარო ოჯახის საწყისებს ვინმე გოტიფრედოს აწერს, რომელიც ფლორენციაში, მეთორმეტე საუკუნეში ცხოვრობდა.პირველი წევრი, რომელიც დოკუმენტებშია შემორჩენილი, კამბიო დი სალვია, რომელიც 1335 წელს სახალხო დამცველსა და *პრიორის* წარმოადგენდა.
***დიანე სალვიატი** — კასანდრეს დედმამიშვილის შვილი, მიეძღვნა აგრიპა დ'ობინეს „*L’hécatombe à Diane*“;
## სქოლიო
კატეგორია:არისტოკრატიული საგვარეულობები
კატეგორია:სალვიატის ოჯახი
როკეტასი

**როკეტასი** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ტარაგონის პროვინციის ბაშ-ებრის კომარკის შემადგენლობაში.  ფართობი — 136,90 კმ². მოსახლეობა — 8079 კაცი (2020 წ.).

## იხილეთ აგრეთვე
* ტარაგონის მუნიციპალიტეტები

## რესურსები ინტერნეტში
* როკეტასის მუნიციპალიტეტის ოფიციალური საიტი 

## სქოლიო
კატეგორია:ტარაგონის მუნიციპალიტეტები
ფორი-იმპერიალის ქუჩა

300px|მინი
**ფორი-იმპერიალის ქუჩა** () — გზა რომის ცენტრში, რომელიც მიემართება პიაცა ვენეციიდან კოლოსეუმამდე. მისი მარშრუტი გაივლის ტრაიანეს ფორუმის, ავგუსტუსის ფორუმისა და ნერვას ფორუმის ნაწილებზე, რომელთა ნაწილებიც შეიძლება დავინახოთ გზის ორივე მხარეს. 1990-იანი წლებიდან მოყოლებული, გზის ორივე მხარეს მნიშვნელოვანი არქეოლოგიური გათხრები მიმდინარეობს, მის ქვეშ იმპერიული რომის მნიშვნელოვანი ნაშთები რჩება აღმოსაჩენი.

## ისტორია
რომის ურბანული რეგულაციის გეგმებში 1873, 1883 და 1909 წლებში დაგეგმილი იყო გზის გახსნა პიაცა ვენეციასა და კოლოსეუმს შორის, ანუ ამჟამინდელი ფორი-იმპერიალის მარშრუტზე. პროექტი შეესაბამებოდა იმ დროის ურბანული დაგეგმარების ფილოსოფიას, რომელიც ითვალისწინებდა ქალაქის ცენტრებში ფართო დამაკავშირებელი გზების გახსნას, რომლებიც შეიქმნა ძველი შენობების კედლების გამოცარიელებით. კლასიკური მაგალითია პარიზის ტრანსფორმაცია მეორე ფრანგული იმპერიის დროს, ნაპოლეონ III-ისა და პრეფექტ ბარონ ჰაუსმანის მიერ, მსგავსი ჩარევები იყო ლონდონში (1848-1865), ფლორენციაში (1859-1865), ვენასა (1857) და ბრიუსელში (1867-1871).

ფორი-იმპერიალის ქუჩა საბოლოოდ აშენდა ფაშისტურ პერიოდში 1924-1932 წლებში. გზის სავარაუდო სახელი მშენებლობის პერიოდში იყო მონტის ქუჩაö მაგრამ გახსნისას მას ეწოდა იმპერიის ქუჩა. 1932 წლის 9 აპრილს ცხენზე ამხედრებულმა მუსოლინიმ, გზის გახსნისას გაჭრა ლენტი  და წაუძღვა სამხედრო აღლუმს პირველი მსოფლიო ომის ვეტერანებთან ერთად. მეორე მსოფლიო ომის დასრულების შემდეგ, გზას გადაერქვა სახელი და ეწოდა მისი ამჟამინდელი სახელი. ყოველწლიურად 2 ივნისს იგი მასპინძლობს აღლუმს თანამედროვე იტალიის რესპუბლიკის დაფუძნების აღსანიშნავად.

2013 წლის 3 აგვისტოს გზის სამხრეთი ნაწილი, ლარგო კორადო რიჩისა და კოლოსეუმს შორის, დაიხურა კერძო ტრანსპორტისთვის, მაშინ როცა ავტობუსებსა და ტაქსებს კვლავ შეუძლიათ მისი გამოყენება.

## ლიტერატურა
*

## სქოლიო
კატეგორია:რომის ქუჩები
კატეგორია:რომის ღირსშესანიშნაობები
ოლგა ევრიჩი

**ოლგა ევრიჩი** (, დ. 29 სექტემბერი, 1922, ბელგრადი — გ. 10 თებერვალი, 2014, ბელგრადი) — სერბი მოქანდაკე XX–XXI საუკუნეებში.

## ბიოგრაფია
ოლგა იევრიჩი დაიბადა ბელგრადში 1922 წლის 29 სექტემბერს.
ოლგას მამა, სრბისლავ იევრიჩი, სავაჭრო-საბანკო ასოციაციის დირექტორი, ხოლო დედა, ანა, ქალიშვილობაში რადივოევიჩ-ვაჩიჩი იყვენე.

1928 წელს ოლგა იევრიჩმა დაწყებითი განათლება მიიღო. იგი დაწყებით კლასებში სწავლობდა ბელგრადში წმინდა იოსების პანსიონთან არსებულ გიმნაზიაში, ხოლო უფროს კლასებში — ქალთა სახელმწიფო რეალურ მესამე გიმნაზიაში და მუსიკალურ სკოლა „სტანკოვიჩში“ სწავლობდა, პროფესორ ზინაიდა გრულკატის კლასში. და 1949 წელს მიენიჭა მაგისტრის ხარისხი. ოლგა შთაგონებას იღებდა ფროიდის ფსიქოანალიზიდან და სერბული სასაფლაოების ხელოვნებიდან, რაც აისახა მის სივრცით კომპოზიციებში.

2006 წლის 23 ნოემბერს საქველმოქმედო აუქციონი გაიმართა, რომლის მიზანი იყო კოსოვოსა და მეტოხიაში განადგურებული სერბული კულტურისა და სულიერების ძეგლების აღდგენა. აუქციონის მონაწილე ავტორთა შორის იყო ოლგა იევრიჩი, რომელმაც საკუთარი ნამუშევარი შესწირა ამ ინიციატივას.
ოლგა იევრიჩს 18 პერსონალური გამოფენა ჰქონდა: 16 გამოფენა 1957–2012 წლებში და 2 გამოფენა 2014–2016 წლებში[13].

ოლგა იევრიჩი აქტიურად მონაწილეობდა საერთაშორისო გამოფენებში 1952-2013 წლებში.

2006 წელს ოლგა იევრიჩმა თავისი შემოქმედების 44 ქანდაკება, რომლებიც შექმნილი იყო 1952-2001 წლებში, გადასცა ბელგრადის მემკვიდრეობის სახლს. 2007 წელს კი 144 ქანდაკება გადასცა სერბეთის მეცნიერებათა და ხელოვნების აკადემიას.

ოლგა იევრიჩი დაჯილდოებული იყო მრავალი პრემიით. პირველი ჯილდო, 1961 წელს მიიღო  „მაღალი მიღწევებისთვის მოქანდეკეობის დარგში“, რომელიც შთამომავლობითმა ფონდმა, ვლადისლავ რიბნიკარმა გადასცა.

## რესურსები ინტერნეტში
* 
* 
* 
* 

## სქოლიო
კატეგორია:მოქანდაკეები ეროვნების მიხედვით
კატეგორია:მოქანდაკეები საუკუნის მიხედვით
კატეგორია:სერბი მოქანდაკეები
კატეგორია:მხატვრები ანბანის მიხედვით
Westside Gunn

**ალვინ ლამარ უორზი** (; დ. 27 ივლისი, 1982), პროფესიონალურად ცნობილი როგორც ვესტსაიდ განი (*Westside Gunn*) — ამერიკელი რეპერი და მოდის დიზაინერი. მან 2012 წელს მამის მხრიდან ნახევარძმასთან, Conway the Machine, და მათ ბიძაშვილ Benny the Butcher ერთად დააარსა ჰიპ-ჰოპ ლეიბლი Griselda Records.

2005 წლიდან დღემდე მან ხუთი სტუდიური ალბომის გარდა, მრავალი მიქსტეიპი და EP (გაფართოებული პროექტი) გამოუშვა. ვესტსაიდ განი 2017–2020 წლებში Shady Records-თან თანამშრომლობდა, თუმცა შემდგომში დამოუკიდებელ პროექტებს დაუბრუნდა.

## დისკოგრაფია
### ალბომები
* *Flygod* (2016)
* *Supreme Blientele* (2018)
* *Pray for Paris* (2020)
* *Who Made the Sunshine* (2020)
* *And Then You Pray for Me* (2023) 
### EP-ები
* ''There's God and There's Flygod, Praise Both* (2016)=
* *Riots on Fashion Avenue* (2017)
* *WestSide Doom* (MF Doom-თან) (2017)
* *Flygod Is Good... All the Time* 
* *11* (2024)
* *Heels Have Eyes* (2025)
### Griselda-სთან 
* *Don't Get Scared Now* (2016)
* *WWCD'' (2019)

## რესურსები ინტერნეტში
* complex-ის სტატია
* discogs-ის გვერდი

## სქოლიო
კატეგორია:დაბადებული 1982
კატეგორია:დაბადებული 27 ივლისი
კატეგორია:ამერიკელი რეპერები
კატეგორია:ცოცხალი ადამიანები
თემურ შავლაძე

**თემურ შავლაძე** (დ. 3 მაისი, 1950, თბილისი — გ. 26 დეკემბერი, 2023) — ქართველი მწერალი.  

1976 წელს დაამთავრა ივანე ჯავახიშვილის სახელობის თბილისის  სახელმწიფო უნივერსიტეტი, გამოცემული აქვს კრებულები: „მთვარის ზამბახები“ (1990), „ბედის სიმები“ (1997), „შავრაძოვანი ლექსები“ (2004), „შავრაძოვანი-2“ (2013)

## ლიტერატურა
* ქართველი პოეტები : ენციკლოპედია / შეადგინა ალექსანდრე ელერდაშვილმა, თბ., 2021, გვ. 335

კატეგორია:დაბადებული 3 მაისი
კატეგორია:დაბადებული 1950
კატეგორია:გარდაცვლილი 26 დეკემბერი
კატეგორია:გარდაცვლილი 2023
კატეგორია:ქართველი მწერლები
დეზინფორმაცია

**დეზინფორმაცია** —  მიზანმიმართულად გავრცელებული შეცდომაში შემყვანი ინფორმაცია, ემსახურება  საზოგადოებრივი აზრის მანიპულირებას ან/და ობიექტური სიმართლის დაფარვას. ესაა ორკესტრირებული აქტივობა, რომლის შემოქმედებიც იყენებენ სხვადასხვა სტრატეგიებს და მედია მანიპულაციის მეთოდებს  ეკონომიკური და პოლიტიკური გავლენის მოპოვება-შენარჩუნების მიზნით.  დეზინფორმაციის ხორციელდება კოორდინირებული კამპანიების მეშვეობით, რა დროსაც გამოიყენება მრავალი რიტორიკული სტრატეგია, მათ შორის არა მხოლოდ სიცრუე, არამედ სიმართლე, სანახევრო სიმართლე და  ღირებულებითი შეფასებებიც.

## სქოლიო
კატეგორია:პროპაგანდა
ჰილარიუს ფუსკუსის სამარხი

300px|მინი
**ჰილარიუს ფუსკუსის სამარხი** () — სამარხი ძეგლი, რომელიც მდებარეობს აპიუსის გზის მეოთხე მილთან, რომის სამხრეთ-აღმოსავლეთით. 

## ისტორია
სამარხი აღადგინა ლუიჯი კანინამ 1800-იანი წლების შუა პერიოდში. წარწერა, რომელზეც დატანილი იყო ქვის ნაგებობაზე გამოსახული პირების სახელები, გაქრა 1978-1998 წლებს შორის პერიოდში. ქანდაკებები ასლებია: ორიგინალები ამჟამად დიოკლეტიანეს აბანოების ეროვნულ მუზეუმშია.

## არქიტექტურა
სამარხის არქიტექტურა და ფიგურების ანალიზი (განსაკუთრებით ქალების ვარცხნილობა) მიუთითებს, რომ სამარხი აშენებულია რესპუბლიკური პერიოდის ბოლოს, იმპერიული ეპოქის დასაწყისში (დაახლოებით ძვ. წ. 30 წ.).

## რესურსები ინტერნეტში
* Raccolta di foto di resti romani su Roma Interactive
* 

## სქოლიო
კატეგორია:რომის ღირსშესანიშნაობები
პომპონიუს-ჰილასის კოლუმბარიუმი

250px|მინი|მოზაიკის ფილა კოლუმბარიუმის შესასვლელში
**პომპონიუს-ჰილასის კოლუმბარიუმი** () — I საუკუნის რომაული კოლუმბარიუმი, რომელიც მდებარეობს პორტა ლატინას ახლოს, ვია-დი-პორტა-ლატინაზე, რომი, იტალია. ის აღმოაჩინა და გათხარა პიეტრო კამპანამ 1831 წელს.

მიუხედავად იმისა, რომ მისი სახელი მომდინარეობს პომპონიუს ჰილასისგან, რომელიც ცხოვრობდა ფლავიუსების პერიოდში (69-96 წწ.), შენობა თავად დათარიღებულია 14-54 წლებით, რაც დასტურდება წარწერებით მის ორ ნიშაზე (ერთი ეძღვნება ტიბერიუსის აზნაურს და მეორე კლაუდია ოქტავიას, კლაუდიუსისა და მესალინას ქალიშვილის აზნაურს). მოგვიანებით ის შეიძინა პომპონიუს ჰილასმა თავისთვის და თავისი მეუღლისთვის და მან დაამატა მოზაიკური პანელი შესასვლელი კიბეების ზემოთ, რომელიც შემკულია გრიფონებით და ზედ აწერია: 

წარწერაზე ასევე არის ნიშანი V (რაც ნიშნავს vivit, ანუ „ცოცხალია“) პომპონიას სახელის ზემოთ, რაც აჩვენებს, რომ ის ცოცხალი იყო, როდესაც პანელი დაემატა.

## რესურსები ინტერნეტში
* Nerone april 1996: The Columbarium of Hylas "
* JSTOR: Proposta per una Classificazione del Terzo Stile Pompeiano
*

კატეგორია:რომის ღირსშესანიშნაობები
ალექსანდრე იმერლიშვილი

**ალექსანდრე იმერლიშვილი** (დ. 15 ივნისი, 1905) — ქართველი მსახიობი.

## ბიოგრაფია 
ალექსანდრე იმერლიშვილი დაიბადა 1905 წლის 15 ივნისს. დაამთავრა თბილისის მე-4 შრომის სკოლა 1919-1928 წლებში და მუშა-ახალგაზრდობის თეატრის სტუდია 1929-1931.

1920-1929 წლებში მუშაობდა თბილისის სატირის თეატრში. 1929-1931 წლებში თეატრალურ სტუდიაში. 1931-1932 წლებში მუშა-ახალგაზრდობის თეატრში. 1933-1934 წლებში ნაძალადევის თეატრის მოძრავ დასში. 1934-1935 წლებში რკინიგზის მუშათა თეატრში. 1936-1937 წლებში მუსიკალური კომედიის თეატრში. 1937-1938 წლებში ახალციხის სახელმწიფო თეატრში. 1938-1939 წლებში სიღნაღის სახელმწიფო თეატრში. 1939 წლიდან გორის სახელმწიფო თეატრში. იყო პროფკავშირის წევრი 1925 წლიდან.

## ლიტერატურა 
* ქართველ მოღვაწეთა ლექსიკონი, 1801-1952, ტ. II, თბ., 2021, გვ. 425

## რესურსები ინტერნეტში 
## სქოლიო
კატეგორია:დაბადებული 15 ივნისი
კატეგორია:დაბადებული 1905
კატეგორია:ქართველი მსახიობები
სიბილა(იერუსალიმის დედოფალი)

სიბილა(ძველი ფრანგული:Sibyl;დ.დაახლოებით 1159 – 25 ივლისი,გ.1190) იყო იერუსალიმის დედოფალი 1186 წლიდან 1190 წლამდე.იგი მეფობდა თავის ქმართან,გი ლუზინიანელთან ერთად,რომელიც ურყევად უყვარდა,მიუხედავად იმისა,რომ ის არაპოპულარული იყო იერუსალიმის სამეფოს ბარონებს შორის.სიბილა იყო მეფე ამალრიკის უფროსი ქალიშვილი და აგნეს კურტენელის ერთადერთი ქალიშვილი.მისი მამა 1174 წელს გარდაიცვალა და მის მემკვიდრედ ბალდუინი იქცა.როდესაც გაირკვა, რომ 13 წლის ბალდუინს კეთრი ჰქონდა,სიბილას ქორწინების საკითხი სასწრაფოდ გადაიდგა.რეგენტმა,ტრიპოლის გრაფმა რაიმონ III-მ,1176 წლის ბოლოს მოაწყო მისი დაქორწინება მონფერატელ უილიამ ლონგსვორდზე,მაგრამ ერთი წლის შემდეგ უილიამი გარდაიცვალა,რის შედეგადაც იგი ორსულად დარჩა და იაფასა და ასკალონის საგრაფოს დაეუფლა.ვაჟის,ბალდუინის,გაჩენიდან მალევე,სიბილა საჯაროდ თავის ძმასთან ერთად გამოჩნდა,რითაც ტახტის მემკვიდრედ დაინიშნა.სიბილას მეორე ქორწინება,გი ლუზინიანელზე,1180 წელს მისმა ძმამ მოაწყო.სავარაუდოდ,რაიმონის მიერ დაგეგმილი გადატრიალების ჩაშლის მიზნით,ქორწინებამ დიდგვაროვნება ღრმად გახლიჩა.1183 წლისთვის მეფე ბალდუინი სრულიად ინვალიდი გახდა,ასევე იმედგაცრუებული იყო გიის ხასიათითა და ლიდერობის უნარით. ტახტზე გიის ასვლის თავიდან ასაცილებლად,მან სიბილას ვაჟი თანამეფედ აკურთხა და სიბილას გიისგან გამოყოფა სცადა,მაგრამ მან უარი თქვა.სიბილას ძმა,ბალდუინ IV,1185 წელს გარდაიცვალა,რაიმონი სიბილას ან გიის ნაცვლად ბალდუინ V-ის რეგენტად დანიშნა.ახალგაზრდა მეფე მომდევნო წელს გარდაიცვალა და სიბილამ ტახტი რაიმონის ამბიციების საწინააღმდეგოდ სწრაფად იმოქმედა.იგი დათანხმდა თავისი მხარდამჭერების მოთხოვნას, რომ გი თანამდებობიდან გადაეყენებინა იმ პირობით, რომ მას შეეძლო შემდეგი ქმრის არჩევა.1186 წლის სექტემბრის შუა რიცხვებში კორონაციის დროს მან თავისი მხარდამჭერები გააცურა გიის არჩევით და თავად დააგვირგვინა ის.სალადინმა ისარგებლა სამეფოში არსებული უთანხმოებით და 1187 წელს შეიჭრა იერუსალიმის სამეფოში,რითაც იგი ერთ ქალაქამდე,ტვიროსამდე,შეამცირა.სიბილამ მოინახულა თავისი ქმარი,რომელიც ჰატინის გადამწყვეტ ბრძოლაში ტყვედ იყო აყვანილი და სალადინისგან მისი გათავისუფლება უზრუნველყო.ის და მისი ქალიშვილები აკრის მახლობლად ეპიდემიის შედეგად გარდაიცვალნენ,როდესაც გი ალყაში აქცევდა მას.
კატეგორია:ისტორია
კატეგორია:ჯვაროსნები
კატეგორია:იერუსალიმის სამეფო
კატეგორია:დედოფლები
ვილანოვა-დ’ესკორნალბოუ

**ვანდელიოს-ი-ლა-ოსპიტალეტ-დელ-ინფანტი** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ტარაგონის პროვინციის ბაშ-კამპის კომარკის შემადგენლობაში.  ფართობი — 17,20 კმ². მოსახლეობა — 565 კაცი (2020 წ.).

## იხილეთ აგრეთვე
* ტარაგონის მუნიციპალიტეტები

## რესურსები ინტერნეტში
* ვანდელიოს-ი-ლა-ოსპიტალეტ-დელ-ინფანტის მუნიციპალიტეტის ოფიციალური საიტი  

## სქოლიო
კატეგორია:ტარაგონის მუნიციპალიტეტები